ai4bharat/Pralekha huggingface dataset:
संस्कृति मंत्रालय
आजादी का अमृत महोत्सव के तहत अंतर्राष्ट्रीय मातृभाषा दिवस मनाया जाएगा
एकम भारतम समारोह के एक भाग के रूप में वंदे भारतम साउंडट्रैक रिलीज;तबला वादक बिक्रम घोष के साथ ग्रैमी विजेता रिकी केज लाइव प्रदर्शन करेंगे
मुख्य बातें:
- केंद्रीय संस्कृति राज्य मंत्री श्रीमती मीनाक्षी लेखी द्वारा वंदे भारतम साउंडट्रैक की रिलीज।
- प्रसिद्ध लेखक, कवि और गीतकार श्री प्रसून जोशी द्वारा उद्घाटन भाषण।
- आईजीएनसीए के डीन प्रोफेसर रमेश सी गौर की पुस्तक 'ट्राइबल एंड इंडिजिनस लैंग्वेजेज ऑफ इंडिया' का विमोचन।
- ग्रैमी विजेता रिकी केज और तबला वादक बिक्रम घोष का लाइव कॉन्सर्ट।
आजादी का अमृत महोत्सव के तत्वावधान में भारत सरकार का संस्कृति मंत्रालय अंतर्राष्ट्रीय मातृभाषा दिवस के अवसर पर गांधी राष्ट्रीय कला केंद्र, नई दिल्ली में 21-22 फरवरी,2022 को दो दिवसीय कार्यक्रम का आयोजन कर रहा है।
भाषाई और सांस्कृतिक विविधता के बारे में जागरूकता को बढ़ाने और बहुभाषावाद को बढ़ावा देने के लिए हर साल 21 फरवरी को दुनिया भर में अंतर्राष्ट्रीय मातृभाषा दिवस मनाया जाता है। यह दिवस दुनिया भर के लोगों द्वारा उपयोग की जाने वाली सभी भाषाओं के संरक्षण और बचाव को बढ़ावा देने के लिए एक व्यापक पहल का हिस्सा है। अंतर्राष्ट्रीय मातृभाषा दिवस मनाने का विचार सबसे पहले बांग्लादेश से आया था। संयुक्त राष्ट्र शैक्षिक, वैज्ञानिक और सांस्कृतिक संगठन  के आम सम्मेलन ने 2000 में 21 फरवरी को अंतर्राष्ट्रीय मातृभाषा दिवस के रूप में मनाने का फैसला किया। हर साल इस विशेष दिन को मनाने के लिए यूनेस्को द्वारा एक अनूठी थीम चुनी जाती है। 2022 का विषय है: "बहुभाषी शिक्षा के लिए प्रौद्योगिकी का उपयोग: चुनौतियां और अवसर"।यह बहुभाषी शिक्षा को आगे बढ़ाने और सभी के लिए गुणवत्तापूर्ण शिक्षण और सीखने के विकास को मदद करने के लिए प्रौद्योगिकी की संभावित भूमिका पर केंद्रित है।
इस दिन को चिन्हित करने के लिए,संस्कृति मंत्रालय भौतिक और वर्चुअल रूप में इंदिरा गांधी राष्ट्रीय कला केंद्र  और यूनेस्को नई दिल्ली क्लस्टर कार्यालय के सहयोग से दो दिवसीय कार्यक्रम का आयोजन कर रहा है।
इस कार्यक्रम में मुख्य भाषण संस्कृति सचिव श्री गोविंद मोहन देंगे, इसके बाद श्री एरिक फाल्ट, निदेशक, यूनेस्को क्लस्टर कार्यालय, नई दिल्ली और प्रसिद्ध गीतकार एवं कवि प्रसून जोशी का संबोधन होगा। भारत और विदेशों के अनुकरणीय वक्ताओं के संबोधन के साथ इस कार्यक्रम में मातृभाषा में कविता पाठ, विभिन्न भाषाओं में समूह गीत और नृत्य,'बहुभाषी शिक्षण के लिए प्रौद्योगिकी का उपयोग: चुनौतियां और अवसर' विषय पर वेबिनार, और आईजीएनसीए के डीन प्रोफेसर रमेश सी गौड़ की पुस्तक 'ट्राइबल एंड इंडिजिनस लैंग्वेजेज ऑफ इंडिया' का विमोचन भी होगा।
इसके बाद शाम को, 'एकम भारतम' कार्यक्रम में संस्कृति और विदेश राज्य मंत्री श्रीमती मीनाक्षी रूप से 'वंदे भारतम' साउंडट्रैक औपचारिक रुप से जारी करेंगी। तबला वादक बिक्रम घोष के साथ ग्रैमी अवार्ड विजेता रिकी केज द्वारा सह-निर्मित यह गीत गणतंत्र दिवस कार्यक्रम 2022 पर संस्कृति मंत्रालय द्वारा नृत्य प्रस्तुतियों का एक हिस्सा था। इस कार्यक्रम में संगीत के पुरोधा लोग एक साथ लाइव प्रदर्शन भी करेंगे।
इसके अलावा, एक मंच पर लेखकों, विचारकों, मानवतावादियों, राजनेताओं, पत्रकारों और विशेषज्ञों के समूह के बीच एक संवाद सत्र होगा। इस बेजोड़ उत्सव के बाद सांस्कृतिक कार्यक्रम भी होंगे।
निर्वाचन आयोग
हरियाणा और महाराष्ट्र विधानसभा चुनावों सहित भविष्य के सभी चुनावों के दौरान सोशल मीडिया द्वारा ‘स्वैच्छिक आचार संहिता’ का पालन किया जायेगा
इंटरनेट एंड मोबाइल एसोसियेशन ऑफ इंडिया  ने अपने सदस्यों की ओर से आगामी हरियाणा और महाराष्ट्र विधानसभा चुनावों और एक साथ होने जा रहे विविध उपचुनावों सहित भविष्य के सभी चुनावों के दौरान ‘स्वैच्छिक आचार संहिता’ का पालन करने पर सहमति प्रकट की है। आईएएमएआई और सोशल मीडिया मंचों, फेसबुक, व्हॉट्सअप, ट्विटर, गूगल, शेयरचेट और टिकटॉक ने 17वें लोकसभा आम चुनाव 2019 के दौरान ‘स्वैच्छिक आचार संहिता’ प्रस्तुत की थी और उसका पालन किया था। आईएएमएआई ने आयोग को आश्वासन दिया है कि सोशल मीडिया मंच चुनावों को स्वतंत्र एवं निष्पक्ष ढंग से सम्पन्न कराने में सहयोग देंगे।
आयोग द्वारा प्रबल रूप से समझाये जाने के परिणामस्वरूप सभी प्रमुख सोशल मीडिया मंच और आईएएमएआई एकजुट होकर आगे आये और उन्होंने मिलजुल कर आम चुनाव 2019 के लिए ‘स्वैच्छिक आचार संहिता’ तैयार की। यह ‘स्वैच्छिक आचार संहिता’ 20 मार्च 2019 को आयोग के समक्ष प्रस्तुत की गई और उसी दिन से तत्काल प्रभाव से लागू हो गई। चुनाव की अवधि के दौरान सोशल मीडिया मंचों ने उल्लंघन के 909 मामलों पर कार्रवाई की और उनकी जानकारी भारत निर्वाचन आयोग को दी।
‘स्वैच्छिक आचार संहिता’ की प्रमुख विशेषताएं निम्नलिखित है :
 सोशल मीडिया मंच निर्वाचन कानूनों और अन्य संबंधित निर्देशों के बारे में जागरूकता फैलाने के लिए स्वैच्छित रूप से सूचना, शिक्षा और संचार अभियान चलायेंगे।
 सोशल मीडिया मंचों ने भारत निर्वाचन आयोग द्वारा रिपोर्ट किये जाने वाले मामलों पर त्वरित कार्रवाई करने के लिए उच्च प्राथमिकताओं वाला एक समर्पित शिकायत निवारण चैनल तैयार किया है।
 सोशल मीडिया मंचों और भारत निर्वाचन आयोग ने एक अधिसूचना व्यवस्था तैयार की है, जिसके माध्यम से भारत निर्वाचन आयोग जनप्रतिनिधित्व कानून 1951 की धारा 126 और अन्य निर्वाचन नियमों के संभावित उल्लंघन के बारे में सूचना संबंधित मंचों को उपलब्ध करा सकता है।
 माननीय उच्चतम न्यायालय के निर्देशों के अनुसार सोशल मीडिया मंच यह सुनिश्चित करेंगे कि उनके यहां से प्रसारित होने वाले सभी राजनीतिक विज्ञापन मीडिया प्रमाणन एवं निगरानी समितियों द्वारा पूर्व प्रमाणित किये जायेंगे।
 भाग लेने वाले सोशल मीडिया मंच ऐसे विज्ञापनों के लिए पहले से मौजूद अपने लेबल्स/प्रकटीकरण प्रौद्योगिकी का उपयोग करने सहित पेड राजनीतिक विज्ञापनों में पारदर्शिता लाने के लिए प्रतिबद्ध हैं।
आईएएमएआई की ओर से अभी प्राप्त हुए आश्वासन के साथ-साथ 20 मार्च, 2019 को जारी संहिता के मूल पाठ का लिंक नीचे दिया गया है।
संलग्न दस्तावेज देखने के लिए यहां क्लिक करें।
राष्ट्रपति सचिवालय
संदेश
दीपावली के शुभ अवसर पर, मैं भारत और विदेश में रह रहे सभी देशवासियों को बधाई और शुभकामनाएं देता हूं।
दीपावली निराशा पर आशा, बुराई पर अच्छाई और अंधकार पर प्रकाश की विजय का प्रतीक है।
आइए इस दिन हम प्रेम, सहानुभूति और मेल-जोल का दीपक प्रज्ज्वलित करते हुए सभी के, खासकर जरूरतमंदों के जीवन में खुशियां लाने का प्रयास करें।
मेरी कामना है कि इस त्यौहार के माध्यम से देश के प्रत्येक घर में सुख, शांति और समृद्धि का संचार हो।
प्रधानमंत्री कार्यालय
प्रधानमंत्री ने अहमदाबाद में विभिन्न विकास परियोजनाओं का शुभारंभ किया
प्रधानमंत्री ने अहमदाबाद मेट्रो  को झंडी दिखाई: नए सिविल अस्पताल और नए कैंसर अस्पताल का उद्घाटन किया
प्रधानमंत्री श्री नरेन्द्र मोदी ने आज अहमदाबाद में कई विकास परियोजनाओं का शुभारंभ किया।
अहमदाबाद के वस्त्रल गम मेट्रो स्टेशन में प्रधानमंत्री ने अहमदाबाद मेट्रो सेवा के पहले चरण का उद्घाटन किया। उन्होंने अहमदाबाद मेट्रो के दूसरे चरण का शिलान्यास किया। इस अवसर पर देश में विकसित भुगतान प्रणाली और स्वचालित किराया संग्रह प्रणाली का अनावरण हुआ। यह प्रणाली ‘एक राष्ट्र, एक कार्ड’ प्रारूप पर आधारित है। इसके बाद प्रधानमंत्री ने मेट्रो ट्रेन को झंडी दिखाई और मेट्रो ट्रेन में यात्रा भी की।
प्रधानमंत्री श्री मोदी ने अहमदाबाद में 1200 बिस्तरों वाले नए सिविल अस्पताल, नए कैंसर अस्पताल, दांतों का अस्पताल और नेत्र अस्पताल का उद्घाटन किया। उन्होंने दहोद रेलवे वर्कशॉप और पाटन-बिंदी रेल लाइन का भी अनावरण किया तथा लोथल मेरीटाइम म्यूजियम का शिलान्यास किया।
बीजे मेडिकल कॉलेज ग्राउंड में जन समुदाय को संबोधित करते हुए प्रधानमंत्री ने कहा कि यह एक ऐतिहासिक दिन है क्योंकि अहमदाबाद मेट्रो का सपना पूरा हुआ है। उन्होंने कहा कि मेट्रो अहमदाबाद के लोगों को एक आरामदायक और पर्यावरण अनुकूल यातायात की सुविधा देगा। 2014 से पहले देश में 250 किलोमीटर लाइन पर मेट्रो का परिचालन हो रहा था। आज यह बढ़कर 655 किलोमीटर हो गया है।
प्रधानमंत्री ने कहा कि आज हुए कॉमन मोबिलिटी कार्ड के अनावरण के पश्चात पूरे देश में यात्रा के विभिन्न प्रकार के कार्डों के उपयोग करने की जरूरत नही रह जाएगी। यह कार्ड यात्रा के लिए ‘एक राष्ट्र, एक कार्ड’ की उपयोगिता सुनिश्चित करेगा। उन्होंने कहा कि इस कार्ड को स्वदेश में ही विकसित किया गया है। ऐसे कार्डों के निर्माण के लिए विदेश पर निर्भरता खत्म हो गई है। भारत दुनिया के कुछ गिने-चुने देशों में शामिल हो गया है जहां यात्रा के लिए ‘एक राष्ट्र एक कार्ड’ की सुविधा है।
प्रधानमंत्री ने केंद्र तथा राज्य सरकार द्वारा गुजरात के विकास के लिए किए गए कार्यों की चर्चा की। उन्होंने जल आपूर्ति योजना, सभी के लिए बिजली, अवसंरचना विकास, सभी के लिए आवास और गरीबों व आदिवासी समुदाय के कल्याण के लिए लागू योजनाओं का जिक्र किया।
प्रधानमंत्री श्री नरेन्द्र मोदी ने कहा कि लोथल मेरिटाइम हेरिटेज कॉम्पलेक्स के निर्माण होने के बाद यह म्यूजियम भारत की प्रचीन समुद्री ताकत को दर्शाएगा। उन्होंने कहा कि म्यूजियम में विश्व स्तर की सुविधाएं होंगी और इससे राज्य में पर्यटन क्षमता बढ़ेगी।
प्रधानमंत्री श्री नरेन्द्र मोदी ने कहा कि स्वास्थ्य, सरकार की प्राथमिकता है। सरकार पूरे देश में स्वास्थ्य देखभाल अवसंरचना का निर्माण कर रही है। इसके तहत आरोग्य केंद्रों से लेकर मेडिकल कॉलेजों तक का निर्माण किया जा रहा है। पूरे गुजरात में विश्व स्तर की स्वास्थ्य सुविधाओं का निर्माण किया जा रहा है। उन्होंने कहा कि तैयार होने के बाद मेडीसिटी 10 हजार मरीजों की देखभाल करने में सक्षम होगा।
प्रधानमंत्री श्री नरेन्द्र मोदी ने कहा कि सरकार भ्रष्टाचार से लेकर आतंकवाद जैसे सभी खतरों से लड़ने के लिए प्रतिबद्ध है। उन्होंने लोगों को आश्वस्त करते हुए कहा कि राष्ट्र के हितों के विरूद्ध काम करने वाले लोगों के खिलाफ कड़ी कार्रवाई की जाएगी। उन्होंने विपक्ष से कहा कि उन्हें राष्ट्र की सुरक्षा पर वोट बैंक की राजनीति नहीं करनी चाहिए। ऐसे कार्यों से सशस्त्र बलों का मनोबल कम होगा और हमारे दुश्मन मजबूत होंगे।
इस्पात मंत्रालय
सेल ने अंतरराष्ट्रीय दिव्यांग दिवस पर सीएसआर के तहत सहायक उपकरणों का वितरण किया
3 दिसंबर, 2022 को 'अंतरराष्ट्रीय दिव्यांग दिवस' पर इस्पात क्षेत्र की महारत्न कंपनी भारतीय इस्पात प्राधिकरण लिमिटेड  नेअपने संयंत्रों/इकाइयों औरनई दिल्ली स्थित कारपोरेट कार्यालय में दिव्यांगजनों को सहायक उपकरण वितरित किए।सेल ने अपने कारपोरेट सामाजिक उत्तरदायित्व  के तहतइस जरूरी कार्यक्रम को शुरू करने के लिए भारतीय कृत्रिम अंग निर्माण निगम  को नियुक्त किया है। इस कार्यक्रम में सेल की अध्यक्ष श्रीमती सोमा मंडल,कंपनी के अन्य वरिष्ठ अधिकारियों के साथ उपस्थित थीं।
सेल के लिए यह प्राथमिकता आधारित कार्यक्रम है।इसका आयोजन देश के विभिन्न स्थानों में सेल के परिचालन वाले अधिकांश क्षेत्रों में'आजादी का अमृत महोत्सव' के तहत चरणबद्ध तरीके से किया गया।दिव्यांगजनों को ट्राइसाइकिल, मोटरचालित ट्राइसाइकिल, दृष्टिबाधितों कोस्मार्ट केन व स्मार्ट फोन और श्रवण यंत्र जैसे सहायक उपकरणों के माध्यम से सशक्त बनाया जा रहा है।
वर्तमान मेंसेल अपने संयंत्र के क्षेत्रों में दिव्यांगजनों को समर्पित विभिन्न केंद्रित सुविधाओं के माध्यम से सहायता प्रदान कर रहा है।इनमेंराउरकेला में 'दृष्टिबाधित, बधिर और मानसिक रूप से दिव्यांग बच्चों के लिए स्कूल' और 'होम एंड होप ' बोकारो स्थित,‘आशालता केंद्र’ दुर्गापुर में 'दिव्यांग उन्मुख शिक्षा कार्यक्रम' व'दुर्गापुर दिव्यांगहैप्पी होम औरबर्नपुर में 'चेशायर होम' शामिल हैं।
पर्यटन मंत्रालय
पर्यटन मंत्रालय द्वारा स्वतंत्रता दिवस के अवसर पर देखो अपना देश वेबिनार श्रृंखला के अंतर्गत पांच वेबिनारों का आयोजन किया जा रहा है
यह समय किसी भी वर्ष का वह समय है जब देश के लोग भारतवर्ष को 1947 में प्राप्त हुई आजादी की पुरानी उपलब्धियों का सम्मान करने के लिए, राष्ट्रगान गुनगुनाते हुए गर्व के साथ खड़े होते हैं। देश की स्वतंत्रता के लिए संघर्ष, राष्ट्र के इतिहास में एक महत्वपूर्ण अध्याय है और अतीत की किसी भी महत्वपूर्ण घटना से ज्यादा मूल्यवान है। इस दिन यानी 15 अगस्त को, देश की राजधानी नई दिल्ली में प्रधानमंत्री द्वारा और देश के सभी राज्यों और केंद्र शासित प्रदेशों और दुनिया भर के भारत मिशनों में भारतीय तिरंगा झंडा फहराया जाता है।
जैसा कि भारतवर्ष, 15 अगस्त, 2020 को अपने 74वें स्वतंत्रता दिवस को मनाने के लिए सुसज्जित है, पर्यटन मंत्रालय द्वारा देखो अपना देश वेबिनार श्रृंखला के अंतर्गत, राष्ट्र के सबसे महत्वपूर्ण दिन को मनाने और सम्मानित करने के लिए, पांच वेबिनारों का आयोजन किया जा रहा है। ये वेबिनार, सामूहिक रूप से स्वतंत्रता आंदोलन में शामिल विषयों, इसके लिए महत्वपूर्ण स्थानों और ऐसे अग्रदूतों से संबंधित है, जिन्होंने देश की स्वतंत्रता सुरक्षित करने में उल्लेखनीय योगदान दिया था।
वेबिनार का विवरण इस प्रकार हैं:
• 8 अगस्त 2020  को थीम है ‘1857 के संस्मरण: स्वतंत्रता के लिए प्रस्तावना’ , सुश्री निधि बंसल, सीईओ, इंडिया सिटी वॉक्स एंड इंडिया विद लोकल्स और डॉ. सौमी रॉय, परिचालन प्रमुख, आईडब्ल्यूएल एवं आईएचडब्ल्यू द्वारा प्रस्तुति। प्रतिभागी वेबिनार के लिए https:/ /bit.ly/Memoirsof1857 पर पंजीकरण करा सकते हैं।
• 10 अगस्त 2020  को थीम है ‘सेलुलर जेल: पत्र, संस्मरण और यादें’ , सुश्री निधि बंसल, सीईओ, इंडिया सिटी वॉक्स एंड इंडिया विद लोकल्स, डॉ. सौमी रॉय, परिचालन प्रमुख, आईडब्ल्यूएल एवं आईएचडब्ल्यू और सुश्री सोम्रिता सेनगुप्ता, सिटी एक्सप्लोरर, इंडिया सिटी वॉक्स द्वारा प्रस्तुति।
• 12 अगस्त 2020  को थीम है ‘भारत के स्वतंत्रता संग्राम की कम ज्ञात कहानियां’ , स्टोरीट्रेल्स की श्रीमती अकिला रमन और सुश्री नयनतारा नायर द्वारा प्रस्तुति।
• 14 अगस्त 2020  को थीम है ‘जलियांवाला बाग: स्वतंत्रता संग्राम में एक महत्वपूर्ण मोड़, सुश्री किश्वर देसाई, अध्यक्ष, द पार्टिशन म्यूजियम, अमृतसर द्वारा प्रस्तुति।
• 15 अगस्त 2020  को 'थीम है ‘सरदार वल्लभभाई पटेल- संयुक्त भारत के वास्तुकार’, श्री संजय जोशी, अतिरिक्त कलेक्टर एवं मुख्य प्रबंधक, स्टैच्यू ऑफ यूनिटी, गुजरात सरकार द्वारा प्रस्तुति।
• सभी सत्र सुबह 11:00 बजे से दोपहर 12:00 बजे तक जारी रहेंगे।
सोशल डिस्टेंसिंग और लॉकडाउन के दिशा-निर्देशों का पालन करने की कोशिश करते हुए पर्यटन मंत्रालय इस महत्वपूर्ण कार्यक्रम के लिए आभासी माध्यम का उपयोग कर रहा है जहां राष्ट्रीय ई-गवर्नेंस विभाग की वेब आधारित कॉन्फ्रेसिंग साइट द्वारा हर किसी के पास इस बैठक  में शामिल होने का विकल्प है। पंजीकरण के लिए विवरण incredibleindia.org, tourism.gov.in वेबसाइट और आतुल्य भारत के सोशल मीडिया हैंडल पर उपलब्ध हैं।
एमजी/एएम/एके/आरआरएस/एसके
(Visitor Counter : 244
प्रधानमंत्री कार्यालय
प्रधानमंत्री ने पंडित दीन दयाल उपाध्याय को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने पंडित दीन दयाल उपाध्याय को उनकी जयंती पर श्रद्धांजलि दी है।
एक ट्वीट में प्रधानमंत्री ने कहा;
"मैं पंडित दीनदयाल उपाध्याय जी को उनकी जयंती पर श्रद्धांजलि अर्पित करता हूं। उनका अंत्योदय और गरीबों की सेवा करने पर जोर, हमें निरंतर प्रेरणा देता है। उन्हें एक असाधारण विचारक और बुद्धिजीवी के रूप में भी याद किया जाता है।"
एमजी/एएम/जेके
(
सूचना और प्रसारण मंत्रालय
भारतीय प्रकाशक संघ द्वारा प्रस्तुत पुस्तक रचना 2022 में प्रकाशन विभाग ने उत्कृष्टता के लिए नौ पुरस्कार जीते
भारतीय प्रकाशकों के शीर्ष निकाय, द फेडरेशन ऑफ इंडियन पब्लिशर्स  के 42वें वार्षिक उत्कृष्टता पुरस्कार कार्यक्रम का आज नई दिल्ली में आयोजन किया गया। पुस्तक रचना 2022 में उत्कृष्टता के मामले में प्रकाशन विभाग निदेशालय ने अपने शीर्षकों के लिए विभिन्न श्रेणियों में नौ पुरस्कार जीते हैं।
डीपीडी ने 'बैलेंसिंग द विजडम ट्री' के लिए जनरल और ट्रेड बुक्स , 'भारत विभाजन की कहानी' के लिए जनरल और ट्रेड बुक्स , 'कोर्ट्स ऑफ इंडिया  के लिए आर्ट एंड कॉफी टेबल बुक्स , 'इंडिया 2022' के लिए संदर्भ पुस्तकें , 'कोविड-19: वैश्विक महामारी' के लिए वैज्ञानिक/तकनीकी/चिकित्सा पुस्तकें  और 'कुरुक्षेत्र' के लिए पत्रिकाएं और घरेलु पत्रिकाएं  की श्रेणियों में छह प्रथम पुरस्कार जीते।
'लोकतंत्र के स्वर' के लिए जनरल और ट्रेड पुस्तकें  की श्रेणी में एक द्वितीय पुरस्कार और 'पिनुशी' के लिए बाल पुस्तकें    और 'अजकल ' के लिए पत्रिकाओं और घरेलू पत्रिकाओं  की श्रेणियों में प्रभाग को दो तृतीय पुरस्कार प्रदान किए गए हैं।
पिछले वर्ष, प्रकाशन विभाग ने विभिन्न श्रेणियों में अपने विभिन्न प्रकाशनों के लिए दस पुरस्कार जीते थे। डीपीडी राष्ट्रीय महत्व के विषयों और भारत की समृद्ध सांस्कृतिक विरासत को पाठकों के समक्ष लाने वाली पुस्तकों और पत्रिकाओं का भंडार है। 1941 में स्थापित, प्रकाशन विभाग भारत सरकार का एक प्रमुख प्रकाशन गृह है जो विभिन्न भाषाओं में पत्रिकाओं और इतिहास, कला, साहित्य, संस्कृति, वित्त, विज्ञान और खेल, गांधीवादी साहित्य, बच्चों के साहित्य के साथ-साथ राष्ट्रीय नेताओं के भाषणों और प्रसिद्ध हस्तियों की आत्मकथाओं सहित विविध विषयों पर किताबें और पत्रिकाएँ प्रदान करता है। यह प्रभाग पाठकों और प्रकाशकों के बीच न सिर्फ विश्वसनीयता को सिद्ध करता है अपितु विषय सामग्री की प्रामाणिकता के साथ-साथ अपने प्रकाशनों के उचित मूल्य के लिए बेहतर रूप से अपनी पहचान भी रखता है।
वित्त मंत्रालय
जिलों के शिक्षा एवं प्रशिक्षण संस्थानों के माध्यम से अध्यापकों के प्रशिक्षण को पुनःपरिकल्पित किया जाएगा
बच्चों और किशोरों के लिए राष्ट्रीय डिजिटल पुस्तकालय की स्थापना
राज्य पंचायत और वार्ड स्तरों पर प्रत्यक्ष पुस्तकालय की स्थापना को बढ़ावा देंगे
पुस्तकालय के माध्यम से पढ़ाई और वित्तीय समझ की संस्कृति को बढ़ावा दिया जाएगा
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए कहा कि सरकार के सबका साथ सबका विकास वाले दर्शन में समावेशी विकास को अपनाया गया है।
केन्द्रीय बजट में सात प्राथमिकताएं अपनाई गई है जो एक-दूसरे का पूरक है और अमृत काल के दौरान हमारा मार्गदर्शन करते हुए ‘सप्तर्षि’ की भांति कार्य करती हैं।
अध्यापकों के प्रशिक्षण पर बल देते हुए वित्त मंत्री ने कहा कि नवोन्मेषी शिक्षा विज्ञान, पाठ्यचर्चा संव्यवहार, सतत पेशेवर विकास, डिटस्टिक सर्वेक्षण और आईसीटी कार्यान्वयन के माध्यम से अध्यापकों के प्रशिक्षण को पुनःपरिकल्पित किया जाएगा। उन्होंने कहा कि इस उद्देश्य के लिए जिला शिक्षा एवं प्रशिक्षण संस्थान को जीवंत उत्कृष्ट संस्थानों के रूप में तैयार किया जाएगा।
मंत्री ने बच्चों और किशोरों के लिए राष्ट्रीय डिजिटल पुस्तकालय के स्थापना की घोषणा की जिससे उन्हें गुणवत्तापूर्ण पुस्तकें, अलग-अलग इलाकों, भाषाओं, विषयों और स्तरों में विभिन्न उपकरणों के माध्यम से उपलब्ध कराई जा सके। उन्होंने बताया कि राज्यों को उनके लिए पंचायत तथा वार्ड स्तरों पर प्रत्यक्ष पुस्तकालय स्थापित करने और राष्ट्रीय डिजिटल पुस्तकालय संसाधनों तक पहुंच बनाने के लिए इन्फ्रास्ट्रक्चर उपलब्ध कराने के लिए प्रोत्साहित किया जाएगा।
मंत्री ने यह भी बताया कि पढ़ने की संस्कृति को बढ़ाना देने के लिए और महामारी के समय की अधिगम क्षति को पूरा करने के लिए, राष्ट्रीय पुस्तक न्यास, बाल पुस्तक न्यास तथा अन्य स्रोतों को इन प्रत्यक्ष पुस्तकालयों में क्षेत्रीय भाषाओं तथा अंग्रेजी में पाठ्येतर विषयों की पुस्तकें उपलब्ध कराने और उनकी पुनःपूर्ति करने के लिए प्रोत्साहित किया जाएगा। साक्षरता के क्षेत्र में कार्य करने वाले एनजीओ के साथ सहयोग भी इस पहल का हिस्सा होगा।
वित्तीय समझ लाने के लिए श्रीमती निर्मला सीतारमण ने कहा कि वित्तीय क्षेत्र विनियामकों और संगठनों को इन पुस्तकालयों में उम्र के हिसाब से उपयुक्त पठन सामग्री देने के लिए प्रोत्साहित किया जाएगा।
प्रधानमंत्री कार्यालय
प्रधानमंत्री नरेन्द्र मोदी ने बांग्लादेश में गठबंधन पार्टियों के नेताओं से मुलाकात की
प्रधानमंत्री श्री नरेन्द्र मोदी ने आज बांग्लादेश में 14 दलों वाले गठबंधन के नेताओं और उनके संयोजक से मुलाकात की। इस दौरान दोनों देशों के संबंधों को और प्रगाढ़ करने के विभिन्न मुद्दों पर बातचीत की गई।
रेल मंत्रालय
होली के त्योहारी सीजन के दौरान भारतीय रेलवे ने यात्रियों की सुगम और आरामदायक यात्रा के लिए 196 विशेष रेल सेवाएं चालू कीं
ये 196 विशेष रेल सेवाएं 491 चक्कर लगाएंगी
प्रमुख स्टेशनों पर भीड़ प्रबंधन को प्राथमिकता दी जा रही है
रेल मार्गों पर देश भर के प्रमुख स्थलों को जोड़ने के लिए विशेष ट्रेनों की योजना बनाई गई है
होली के इस मौजूदा त्योहारी सीजन में रेल यात्रियों की सुविधा के लिए और यात्रियों की अतिरिक्त भीड़ का सामना करने के लिए भारतीय रेलवे 196 विशेष ट्रेनों के 491 फेरे चला रहा है।
रेल मार्गों पर देश के प्रमुख स्थलों को जोड़ने के लिए विशेष ट्रेनों की योजना बनाई गई है, जैसे - दिल्ली-पटना, दिल्ली-भागलपुर, दिल्ली-मुजफ्फरपुर, दिल्ली-सहरसा, गोरखपुर-मुंबई, कोलकाता-पुरी, गुवाहाटी-रांची, नई दिल्ली-श्री माता वैष्णों देवी कटरा, जयपुर-बांद्रा टर्मिनस, पुणे-दानापुर आदि।
|
|
होली स्पेशल -2023 का ब्यौरा 
|
|
क्र.सं.
|
|
रेलवे
|
|
अधिसूचित ट्रेन
|
|
अधिसूचित यात्राएं
|
|
1
|
|
सीआर
|
|
29
|
|
122
|
|
2
|
|
ईसीआर
|
|
16
|
|
58
|
|
3
|
|
ईआर
|
|
8
|
|
14
|
|
4
|
|
ईसीओआर
|
|
0
|
|
0
|
|
5
|
|
एनसीआर
|
|
4
|
|
10
|
|
6
|
|
एनईआर
|
|
10
|
|
22
|
|
7
|
|
एनएफआर
|
|
6
|
|
22
|
|
8
|
|
एनआर
|
|
35
|
|
75
|
|
9
|
|
एनडब्ल्यूआर
|
|
14
|
|
38
|
|
10
|
|
एससीआर
|
|
6
|
|
6
|
|
11
|
|
एसईआर
|
|
9
|
|
9
|
|
12
|
|
एसईसीआर
|
|
2
|
|
2
|
|
13
|
|
एसआर
|
|
1
|
|
1
|
|
14
|
|
एसडब्ल्यूआर
|
|
8
|
|
10
|
|
15
|
|
डब्ल्यूसीआर
|
|
12
|
|
18
|
|
16
|
|
डब्ल्यूआर
|
|
36
|
|
84
|
|
17
|
|
केआर
|
|
0
|
|
0
|
|
|
|
कुल
|
|
196
|
|
491
अनारक्षित डिब्बों में यात्रियों के व्यवस्थित प्रवेश के लिए आरपीएफ कर्मचारियों की देखरेख में टर्मिनस स्टेशनों पर कतार लगाकर भीड़ नियंत्रण के उपाय सुनिश्चित किए जा रहे हैं।
यात्रियों की सुरक्षा सुनिश्चित करने के लिए प्रमुख स्टेशनों पर आरपीएफ के अतिरिक्त जवानों को तैनात किया गया है। ट्रेनों के सुचारू संचालन को सुनिश्चित करने के लिए प्रमुख स्टेशनों पर अधिकारियों को आपातकालीन ड्यूटी पर तैनात किया गया है। ट्रेन सेवा में किसी भी व्यवधान से निपटने के लिए प्राथमिकता के आधार पर कर्मचारियों को विभिन्न खंडों में तैनात किया गया है।
प्लेटफॉर्म नंबर के साथ ट्रेनों के आगमन/प्रस्थान की लगातार और समयबद्ध घोषणा के उपाय किए गए हैं।
PIB Headquarters
कोविड-19 पर पीआईबी का बुलेटिन
|
|
देशव्यापी टीकाकरण अभियान के तहत अब तक टीके की 194.76 करोड़ खुराकें दी गई
भारत में इस समय सक्रिय मामलों की संख्या 36,267
सक्रिय मामले 0.08 प्रतिशत
मरीजों के स्वस्थ होने की दर इस समय 98.70 प्रतिशत
पिछले 24 घंटों में 3,791 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,26,44,092 हुई
पिछले 24 घंटों में 7,584 नये मामले दर्ज
दैनिक पॉजिटिविटी दर 2.26 प्रतिशत
साप्ताहिक पॉजिटिविटी दर 1.50 प्रतिशत
अब तक कुल 85.41 करोड़ जांच की जा चुकी हैं; पिछले 24 घंटों में 3,35,050 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
आयुष
आयुष मंत्री ने जम्मू-कश्मीर में पोस्ट हार्वेस्ट मैनेजमेंट सेंटर की आधारशिला रखी और 21 आयुष स्वास्थ्य और कल्याण केंद्रों को ई-लॉन्च किया।
आयुष राज्य मंत्री  श्री श्रीपद नाइक और प्रधानमंत्री कार्यालय तथा पूर्वोत्तर क्षेत्र विकास मंत्रालय के राज्यमंत्री  डॉ. जितेन्द्र सिंह ने वीडियो कॉन्फ्रेंसिंग के माध्यम से 25 सितंबर 2020 को भद्रवाह में औषधीय पौधों के लिए पोस्ट हार्वेस्ट मैनेजमेंट सेंटर की आधारशिला रखी तथा जम्मू-कश्मीर में 21 आयुष स्वास्थ्य और कल्याण केंद्रों का उद्घाटन किया।
औषधीय पौधों के लिए पोस्ट हार्वेस्ट मैनेजमेंट सेंटर की स्थापना का उद्देश्य स्थानीय लोगों द्वारा उत्पादित और एकत्र किए गए हर्बल कच्चे माल को सुखाने, छंटाई, प्रसंस्करण, प्रमाणन, पैकेजिंग, और सुरक्षित भंडारण के लिए आधारभूत सुविधाओं का विकास करना है ताकि इनकी गुणवत्ता को बेहतर कीमत मिल सके और इससे जुड़े हुए किसानों की आय में वृद्धि हो।
इस कार्यक्रम के दौरान, जम्मू और कश्मीर में आयुष्मान भारत योजना के तहत 21 आयुष स्वास्थ्य और कल्याण केंद्रों का भी उद्घाटन किया गया। बीमारी के बोझ और जेब के खर्च को कम करने के लिए इन केंद्रों के माध्यम से एक समग्र स्वास्थ्य तंत्र बनाया जाएगा। आयुष के इन उपायों का मुख्य उद्देश्य एक स्वस्थ जीवन शैली, भोजन, योग और औषधीय पौधों के माध्यम से बीमारियों की रोकथाम पर "आत्म-देखभाल" के लिए जनता को समर्थ बनाना है।
श्री श्रीपद नाइक ने अपने संबोधन में कहा कि जम्मू और कश्मीर के भद्रवाह क्षेत्र में औषधीय पौधों के लिए "पोस्ट हार्वेस्ट मैनेजमेंट सेंटर" की इस इलाक़े के लोगों की लंबे समय से मांग थी। उन्होंने इस हिस्से में कई हिमालयी औषधीय पौधों की प्रजातियों की खेती की बड़ी संभावनाओं पर भी रोशनी डाली। आयुष मंत्री ने केन्द्र प्रायोजित कार्यक्रमों को लागू करने में केंद्र शासित प्रदेश सरकार के अधिकारियों के प्रयासों की सराहना की और उन्होंने कहा कि भारत सरकार जम्मू-कश्मीर में विकास की गति को तेज करने के लिए सर्वोच्च प्राथमिकता दे रही है।
डॉ. जितेंद्र सिंह ने कार्यक्रम को संबोधित करते हुए इस बात पर प्रकाश डाला कि "पोस्ट हार्वेस्ट मैनेजमेंट सेंटर" औषधीय पौधों के उत्पादकों और संग्राहकों के लिए प्रदान की जाने वाली अन्य सुविधाओं के साथ-साथ युवाओं को बड़ी संख्या में रोजगार भी प्रदान करेगा। इसके अलावा, उन्होंने संभावना व्यक्त की कि, आयुष स्वास्थ्य और कल्याण कार्यक्रम न केवल जरूरतमंद लोगों को सेवाएं प्रदान करेगा बल्कि अंतर्राष्ट्रीय स्तर पर भी आयुष को बढ़ावा देगा।
एमजी/एएम/एन/डीसी
(Visitor Counter : 155